Diari Oficial de la Generalitat Valenciana


Sumari del DOGV 9085, del 17-05-2021 (2021/3898)

Informació pública de l'aprovació de l'informe ambiental i territorial estratègic de la modificació puntual número 6 del Pla general.
-------------------------------------------------------------------------------------------------------------------------------------

### Dades del document

Número de DOGV
:   9085

Data del DOGV
:   17-05-2021

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2021/3898


Data del document
:   14-04-2021

Organisme emissor
:   Ajuntament de Benijofar

Tipus de document
:   Anunci

Descriptors 

:   * Benijófar
    * pla d'urbanisme
    * administració local

Informació pública de l'aprovació de l'informe ambiental i territorial estratègic de la modificació puntual número 6 del Pla general. [2021/3898]  
Iniciat el procediment d'avaluació ambiental i territorial estratègica simplificada de la modificació puntual núm. 6 del PGOU de Benijófar, l'òrgan ambiental i territorial municipal emet en data 31.03.2021 resolució d'informe ambiental i territorial estratègic, i de conformitat amb l'article 57.7 de la Llei 5/2014, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana, es procedeix a la seua publicació:  
  
«Vist que el Pla general municipal d'ordenació de Benijófar, que ara es procedeix a modificar, va ser aprovat definitivament per la Comissió Territorial d'Urbanisme el 29 de març de 2005 i publicat l'1 d'agost de 2005 en el BOP i ratificat en el DOGV el 25 de novembre de 2005.  
  
Vist que l'Alcaldia va encarregar la redacció de la modificació puntual núm. 6 del PGOU a la mercantil Avant Garde Arquitectura, SLP, pels següents motius:  
«Vist que la parcel·la situada entre els carrers Pablo Picasso i Dr. Fleming la qualificació de la qual és la xarxa primària d'espais lliures, i la parcel·la situada entre els carrers Pilar Miró, Formentera, Rambla i Gabriel García Márquez està qualificada com a equipament esportiu.  
Considerant que la primera de les parcel·les es troba pròxima al poliesportiu municipal i al col·legi públic, i podria oferir un millor servei a la comunitat si el seu ús fora esportiu.  
Considerant que la segona de les parcel·les descrites es troba més pròxima a l'entramat residencial de la població, i el seu ús com a zona verda seria més demandat.  
Considerant que en la primera de les parcel·les hi ha intenció de construir futures zones esportives, es proposa permutar els usos de totes dues parcel·les.»  
Vista la memòria justificativa del projecte de modificació puntual núm. 6 del PGOU d'aquest municipi, redactada en data gener de 2020 per la mercantil Avant Garde Arquitectura, SLP, en la qual es justifiquen els objectius de tal modificació, en el qual conclou que la modificació proposada no es troba inclosa en els criteris de l'annex VIII de la LOTUP, sent aplicable el procediment previst en l'article 57 d'aquesta, i el procediment simplificat d'avaluació ambiental i territorial estratègica.  
  
Vist l'informe tècnic de data 10.03.2020, que estableix que no es tracta d'una modificació que puga afectar l'ordenació estructural.  
  
Vist l'informe de la secretària interventora de data 04.02.2020 sobre el procediment i legislació aplicable.  
Vist l'informe emés en data 02.03.2020, pels serveis jurídics de l'Ajuntament.  
Vist que amb data 10 de març de 2020 s'emet informe tècnic per l'Oficina Tècnica Municipal pel qual es conclou que totes dues parcel·les pertanyen a la Xarxa Primària de Dotacions Públiques dins del nucli urbà, però la modificació plantejada no afecta ni modifica la Xarxa Primària, per la qual cosa no es tracta d'una modificació que puga afectar l'ordenació estructural.  
Vist que amb data 13 de març de 2020 per la Junta de Govern Local de l'Ajuntament de Benijófar es va acordar l'inici d'expedient d'avaluació ambiental i territorial estratègica simplificada de la modificació puntual núm. 6 del PGOU de Benijófar.  
Vist l'informe tècnic municipal emés amb data 18 de març de 2020 pel qual s'informava favorablement la modificació puntual núm. 6 del PGOU de Benijófar atés que aquesta no presenta cap efecte significatiu sobre el medi ambient i el territori.  
Considerant que en compliment de les previsions de l'article 51 de la LOTUP es va procedir a sotmetre a informació pública l'expedient d'avaluació ambiental i territorial estratègica simplificada de la modificació puntual núm. 6 del PGOU de Benijófar, publicat en el DOGV de 22 de juny de 2020.  
Considerant que es van formular consultes amb les empreses subministradores, i a la Conselleria de Política Territorial, Obres Públiques i Mobilitat.  
Vist que pel Servei Territorial d'Urbanisme d'Alacant s'emet informe sobre la modificació puntual número 6 del Pla General de Benijófar consistent en la permuta de dues parcel·les dotacionals de data 21 de juliol de 2020, i s'informa favorablement la modificació puntual establint en les seues consideracions territorials:  
- Que la modificació proposada es considera ordenació detallada, en tractar-se del supòsit previst en l'article 67.3 de la LOTUP.  
- Que l'aprovació definitiva de l'instrument de planejament en aquest cas la modificació puntual número 6 correspon a l'Ajuntament de Benijófar de conformitat amb l'article 44.5 de la LOTUP, que ha de tramitar-se pel procediment d'avaluació ambiental i territorial simplificat en tractar-se d'una modificació menor de planejament.  
  
- Que la nova zona verda qualificada acompleix les condicions dimensionals de les zones destinades a jardí establides en l'apartat 3.2.b de l'annex IV de la LOTUP.  
- Que la solució proposada manté l'equilibri dotacional, ja que no s'alteren usos ni superfícies destinades a dotacions; simplement es permuten els usos assignats inicialment pel Pla general, entre dues parcel·les d'idèntica superfície, pertanyents totes dues a la xarxa primària de dotacions.  
Vist que l'expedient tramitat es va remetre a la vista de les consideracions del Servei Territorial d'Urbanisme a dictamen de Consell Jurídic Consultiu pel qual interessa que es complete l'expedient amb l'avaluació ambiental estratègica, informe d'impacte per raó de gènere i informe de la Conselleria d'Educació, Cultura i Esport. Tràmits que s'han incorporat a l'expedient administratiu.  
Vist l'acord adoptat per la Junta de Govern Local en sessió de data 12.04.2018 pel qual es crea l'òrgan ambiental i territorial municipal, delegant les seues competències en la Junta de Govern Local, per a l'avaluació ambiental i territorial estratègica de determinats plans, entre els quals es troben els instruments de planejament urbanístic que afecten exclusivament l'ordenació detallada del sòl urbà.  
  
De conformitat amb el que es disposa en l'article 51 de la Llei 5/2014, de 25 de juliol, de la Generalitat, d'ordenació del territori, urbanisme i paisatge, la Junta de Govern Local per unanimitat acorda:  
  
Primer  
Acceptar expressament els informes emesos per l'Oficina Tècnica Municipal i l'Assessoria Jurídica Municipal externa, que consten en l'expedient servint de motivació a la present resolució en els termes establits en l'article 88 de la Llei 39/2015, del procediment administratiu comú de les administracions públiques.  
  
Segon  
Concloure que la proposta de la modificació puntual número 6 del Pla general de Benijófar no té efectes significatius sobre el medi ambient conforme als criteris establits en l'annex VIII de la LOTUP.  
  
  
Tercer  
Resoldre favorablement l'avaluació ambiental i territorial estratègica pel procediment simplificat de la proposta de modificació puntual número 6 del Pla general de Benijófar, sense que s'establisquen condicionants ambientals que hagen de ser objecte de cap pronunciament.  
  
  
Quart  
Donar compte del contingut de la resolució d'informe ambiental i territorial estratègic pel procediment simplificat a quants interessats apareguen en la tramitació ambiental d'aquesta actuació.  
  
Cinqué  
Ordenar la publicació de la resolució de l'informe ambiental i territorial estratègic pel procediment simplificat en el Diari Oficial de la Generalitat Valenciana, als efectes previstos en l'article 51.7 de la LOTUP.  
Sisé  
La present resolució d'informe ambiental i territorial estratègic pel procediment simplificat no és susceptible de cap recurs per considerar-se acte de tràmit, sense perjudici dels recursos que, si escau, procedisquen en via contenciosa administrativa contra l'acte que aprove l'instrument de planejament corresponent, la qual cosa no és inconvenient perquè puguen utilitzar-se els mitjans de defensa que s'estimen pertinents en dret».  
  
Benijófar, 14 d'abril de 2021.- L'alcalde president: Luís Rodríguez Pérez.